《和陶渊明饮酒（二十首。并序）》
元代·戴良

陶翁种五柳，萧散本天真。
刘生荷一锸，似亦返其淳。
步兵哭途穷，诗思日以新。
子云草《太玄》，亦复赋《剧秦》。
四士今何在？贤愚同一尘。
当时不痛饮，为事亦徒勤。
嗟我百代下，颇与四士亲。
遥遥涉其涯，敛然一问津。
但惧翻醉墨，污此衣与巾。
君其?衩??移穸佬讶恕?

作者简介：（1317—1383）元明间浦江人，字叔能，号九灵山人，又号云林。通经、史百家暨医、卜、释、老之说。初习举子业，寻弃去，学古文于黄、柳贯、吴莱。学诗于余阙。元顺帝至正十八年，朱元璋取金华，召之讲经史。旋授学正。不久逃去。顺帝授以淮南江北等处儒学提举。后避地吴中，依张士诚。见士诚将败，挈家泛海，抵登、莱。欲行归扩廓军，道梗，侨寓昌乐。元亡，南还，变姓名，隐四明山。明太祖物色得之，召至京师，试以文，欲官之，以老疾固辞，忤旨。逾年自杀。良为诗风骨高秀，眷怀宗国，多磊落抑塞之音。有《九灵山房集》。